Il-President Amerikan Joe Biden mistenni jikkonferma li truppi Amerikani se jitilqu kompletament mill-Afganistan sal-11 ta' Settembru li ġej. Jidher li kelliema għall-Gvern Amerikan ikkonfermaw dawn mal-midja tal-post. L-amministrazzjoni tal-eks President Donald Trump kienet laħqet ftehim li dawn jitilqu kollha sa' Mejju, u issa d-data tat-tluq tat-truppi mill-Afganistan se tonora l-20 anniversarju mill-attakki fuq il-World Trade Centre u l-Pentagon, fl-2001. Uffiċjali min-NATO u l-Gvern Amerikan qed jibqgħu jinsistu wkoll li t-Talibani fl-Afganistan ftit li xejn żammew mal-obbligu li jnaqqsu l-vjolenza fil-pajjiż.